15. februar 201814:00 | Af: Ritzau Fokus
Borgere skriver i kondolence bog i Det Gule Palæ ved Amalienborg Slot i København, onsdag den 14. februar 2018. Foto: Scanpix/Mads Claus Rasmussen.
En række atypiske kondolencer
Blandt dem er en kagemand med teksten “prins Henrik”, der er bragt af Linda og Jimmy Bosse, der ejer Bosses bageri.
– Vi har været så heldige at hilse på prins Henrik og har lavet kage til kongehuset et par gange. I dag har vi været inde og aflevere en kagemand til dronning Margrethe, siger en tydeligt berørt Linda Bosse.
En anden, der har lagt vejen forbi er Frank Madsen, der har brudt sig særlig godt om prins Henrik, som han kalder en “gæv gut”.
– Jeg har altid godt kunnet lide prins Henrik. Hans joviale væremåde, hans ærlige og ligefremme fremtoning. Han har altid bare prøvet at være sig selv, og ikke hvem andre ville have, han skulle være, siger han.
Prinsens udbrud var ikke gået tidligere
– Det havde nok ikke gået i 1930’erne. Han har været et frisk pust. Kongehuset er blevet båret frem af ham, siger Frank Madsen, der er med sine børnebørn, der er halvt franske, inde ved Det Gule Palæ.
– Jeg har lige læst hans biografi, som han skrev i 1996, med stor glæde, og jeg fandt ud af, at hvor var han dog et spændende menneske, hvis man ikke vidste det i forvejen.
– Så døde han faktisk lige efter, jeg lukkede bogen. Jeg havde lyst til at vise, at han var et spændende menneske, siger hun.